ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขการยกเว้นภาษีสำหรับสารละลายประเภทไฮโคร์คาร์บอน(Hydrocarbon Solvent)ที่นำไปใช้ในอุตสาหกรรมต่างๆ-------------- เพื่ออนุวัตตามประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๒๗) ลงวันที่ ๓๐ธันวาคม ๒๕๓๔ซึ่งแก้ไขเพิ่มเติมโดยประกาศกระทรวงการคลังเรื่องลดอัตราและยกเว้นภาษีสรรพสามิต(ฉบับที่ ๔๐) ลงวันที่ ๒๑ พฤศจิกายน ๒๕๓๙ซึ่งออกโดยอาศัยอำนาจตามความในมาตรา ๑๐๓ แห่งพระราชบัญญัติภาษีสรรพสามิตพ.ศ. ๒๕๒๗แก้ไขเพิ่มเติมโดยพระราชบัญญัติภาษีสรรพสามิต (ฉบับที่๒) พ.ศ. ๒๕๓๔ และเพื่อให้การปฎิบัติเกี่ยวกับการขอยกเว้นภาษีสรรพสามิตสำหรับสารละลายประเภทไฮโดรคาร์บอน (Hydrocarbon Solvent) ทั้งนี้ เฉพาะที่มีคุณสมบัติตามที่อธิบดีกรมสรรพสามิตประกาศกำหนดที่นำไปใช้ในอุตสาหกรรมต่างๆเป็นไปโดยถูกต้องและรัดกุมตลอดจนเป็นไปในแนวทางเดียวกัน อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการยกเว้นภาษีสำหรับสารละลายประเภทไฮโดรคาร์บอน (Hydrocarbon Solvent) ไว้ดังต่อไปนี้ ข้อ๑ ให้ยกเลิก ๑.๑ ประกาศกรมสรรพสามิต เรื่อง หลักเกณฑ์วิธีการ และเงื่อนไข การยกเว้นภาษีสำหรับสารละลายไฮโดรคาร์บอน (Hydrocarbon Solvent)ที่นำไปใช้ในอุตสาหกรรมต่างๆ ลงวันที่ ๑๘ ธันวาคม พ.ศ. ๒๕๓๙ ๑.๒ ระเบียบกรมสรรพสามิต ว่าด้วยการอนุญาติให้ใช้สารละลายประเภทไฮโดรคาร์บอน (Hydrocarbon Solvent) ที่ได้รับการยกเว้นภาษีสรรพสามิตในอุตสาหกรรมต่างๆ พ.ศ. ๒๕๔๑ ลงวันที่ ๗ มกราคม พ.ศ. ๒๕๔๑ ข้อ๒ ในประกาศนี้ "สารละลายประเภทไฮโดรคาร์บอน" หมายความว่า สารละลายประเภทไฮโดรคาร์บอน (Hydrocarbon Solvent) ที่มีคุณสมบัติตามที่อธิบดีกรมสรรพสามิตประกาศกำหนดซึ่งผู้ประกอบอุตสาหกรรมหรือผู้นำเข้าได้ขอยกเว้นภาษีเพื่อนำไปใช้ในอุตสาหกรรมต่างๆ "อุตสาหกรรมต่างๆ" หมายความว่า อุตสาหกรรมที่ไม่ได้นำสารละลายไปใช้เป็นเชื้อเพลิง หรืออย่างเชื้อเพลิงหรืออุตสาหกรรมที่ไม่ได้นำสารละลายไปใช้เป็นวัตถุดิบในการผลิตน้ำมันหรือผลิตภัณฑ์น้ำมันที่ใช้เป็นเชื้อเพลิงหรืออย่างเชื้อเพลิง "ผู้ใช้" หมายความว่า เจ้าของหรือผู้จัดการ หรือบุคคลอื่นซึ่งรับผิดชอบในการดำเนินงานในอุตสาหกรรมที่ใช้สารละลายประเภทไฮโดรคาร์บอน และให้หมายความรวมถึงผู้ประกอบกิจการที่เป็นตัวแทนในการซื้อสารละลายประเภทไฮโดรคาร์บอนให้แก่ผู้ใช้สารละลายประเภทไฮโดรคาร์บอน ในอุตสาหกรรมต่างๆด้วย หมวดที่ ๑ การขอยกเว้นภาษีสรรพสามิตสำหรับ ผู้ประกอบอุตสาหกรรม และผู้นำเข้า ------------- ข้อ๓การยกเว้นภาษีสรรพสามิตให้สำหรับสารละลายประเภทไฮโดรคาร์บอนซึ่งมีคุณสมบัติตามที่อธิบดีกรมสรรพสามิตประกาศกำหนดโดยอาศัยอำนาจตามความใน(๓) ของประกาศกระทรวงการคลัง เรื่องกำหนดสินค้าประเภทที่ ๐๑.๙๐ในตอนที่ ๑ น้ำมันและผลิตภัณฑ์น้ำมันตามพิกัดอัตราภาษีสรรพสามิตให้สิทธิเฉพาะผู้ประกอบอุตสาหกรรมหรือผู้นำเข้าสารละลายประเภทไฮโดรคาร์บอน ซึ่งจำหน่ายหรือส่งมอบให้แก่ผู้ใช้ตามที่ระบุไว้ในการขออนุญาตและได้รับอนุญาตจากกรมสรรพสามิต ข้อ๔การขอรับการยกเว้นภาษีสรรพสามิตสำหรับสารละลายประเภทไฮโดรคาร์บอนที่นำไปใช้ในอุตสาหกรรมต่างๆนั้นให้ผู้ประกอบอุตสาหกรรมหรือผู้นำเข้าปฎิบัติดังนี้ ๔.๑ กรณีผลิตขึ้นในราชอาณาจักร ให้ผู้ประกอบอุตสาหกรรมยื่นคำขอล่วงหน้าไม่น้อยกว่า ๓ วัน ก่อนนำออกจากโรงอุตสาหกรรม ต่อผู้อำนวยการสำนักบริหารการจัดเก็บภาษี ๒หรือสรรพสามิตจังหวัดแห่งท้องที่ที่โรงอุตสาหกรรมตั้งอยู่ ตามแบบท้ายประกาศนี้ ๔.๒ กรณีนำเข้าในราชอาณาจักร ให้ผู้นำเข้ายื่นคำขอล่วงหน้าไม่น้อยกว่า ๓ วัน ก่อนนำเข้า ต่อผู้อำนวยการสำนักบริหารการจัดเก็บภาษี ๒หรือสรรพสามิตจังหวัดแห่งท้องที่ที่ด่านศุลกากรที่มีการนำเข้า ตามแบบท้ายประกาศนี้ ๔.๓ การยื่นคำขอตาม ๔.๑ หรือ ๔.๒ ผู้ยื่นคำขอต้องมีหลักฐานประกอบคำขอดังนี้ ๔.๓.๑ รายชื่อผู้ใช้ และปริมาณสารละลายประเภทไฮโดรคาร์บอนที่จะจัดจำหน่ายหรือที่จำนำออกจากโรงอุตสาหกรรมหรือที่จะนำเข้าในราชอาณาจักรแล้วแต่กรณี ทั้งนี้รายชื่อผู้ใช้ต้องปรากฎตรงกับที่ได้รับอนุญาตจากกรมสรรพสามิต ๔.๓.๒ หลักฐานแสดงความยินยอมจากผู้นำเข้า ให้เจ้าหน้าที่ของกรมสรรพสามิตเข้าทำการตรวจสอบในสำนักงานสถานที่เก็บ ตลอดจนบัญชีเอกสาร หลักฐานต่างๆเกี่ยวกับการรับ-จ่ายสารละลายประเภทไฮโดรคาร์บอนที่ได้รับการยกเว้นภาษีสำหรับกรณีนำเข้าในราชอาณาจักร ข้อ๕ เมื่อผู้อำนายการสำนักบริหารการจัดเก็บภาษี๒ หรือผู้ที่ได้รับมอบหมายจากผู้อำนวยการสำนักบริหารการจัดเก็บภาษี ๒หรือสรรพสามิตจังหวัดสั่งให้ยกเว้นภาษีสรรพสามิตสำหรับสารละลายประเภทไฮโดรคาร์บอน ที่นำไปใช้ในอุตสาหกรรมต่างๆแล้ว ให้ผู้ประกอบอุตสาหกรรมที่ขอยกเว้นภาษีแจ้งให้เจ้าพนักงานสรรพสามิตผู้ควบคุมโรงอุสาหกรรมทราบเป็นตัวหนังสือเพื่อทำการตรวจสอบวัดปริมาณและชนิดของสารละลายประเภทไฮโดรคาร์บอนก่อนนำออกจากโรงอุตสาหกรรมหรือให้ผู้นำเข้าที่ขอยกเว้นภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือ เพื่อทำการตรวจสอบวัดปริมาณและชนิดของสารละลายประเภทไฮโดรคาร์บอน ที่นำเจ้า ก่อนส่งไปเก็บยังสถานที่ต่างๆ ข้อ๖การขนส่งสารละลายประเภทไฮโดรคาร์บอนที่ได้รับการยกเว้นภาษีของผู้ประกอบการอุตสาหกรรมและผู้นำเข้าจะต้องมีใบกำกับการขนส่งตามแบบที่๑ ท้ายประกาศนี้ กำกับไปกับสารละลายประเภทไฮโดรคาร์บอน ที่ขนส่งด้วย และต้องขนส่งไปตามเส้นทางที่กำหนดไว้ในใบกำกับการขนส่งนั้น เว้นแต่เป็นการส่งโดยทางท่อ ข้อ๗ผู้ประกอบอุตสาหกรรมหรือผู้นำเข้าสารละลายประเภทไฮโดรคาร์บอนจะต้องเก็บส่งสำเนาเอกสารใบกำกับการขนส่ง ไว้รวมกับสำเนาหลักฐาน การจำหน่ายหรือส่งมอบที่โรงอุตสาหกรรมหรือสำนักงานหรือสถานที่เก็บเพื่อให้เจ้าหน้าที่ตรวจสอบได้ตลอดเวลา ข้อ๘ยายพาหนะที่ใช้สำหรับการขนส่งสารละลายประเภทไฮโดรคาร์บอนที่ได้รับการยกเว้นภาษีต้องแสดงข้อความให้ชัดเจนว่า"สารละลายประเภทไฮโดรคาร์บอน"หรือ"Hydrocabon Solvent" โดยใช้ตัวอักษรสีส้มขนาดไม่น้อยกว่า ๒x๑ นิ้ว และพื้นที่สีขาว ขนาดไม่น้อยกว่า ๖x๓๑ นิ้วแสดงไว้ที่ด้านข้างหรือด้านหน้าของยานพาหนะที่ขนส่งหรือจัดทำป้ายแสดงข้อความดังกล่าวไว้ตลอดระยะเวลาที่ทำการขนส่ง ข้อ๙ผู้ประกอบอุตสาหกรรมและผู้นำเข้าต้องจัดทำบัญชีแสดงการผลิตหรือการนำเข้าและการจำหน่ายหรือส่งมอบสารละลายประเภทไฮโดรคาร์บอน ที่ได้รับการยกเว้นภาษีให้แก่ผู้ใช้ในแต่ละรายเก็บไว้ที่โรงอุตสาหกรรมหรือสำนักงานหรือสถานที่เก็บของผู้นำเข้าเพื่อให้เจ้าพนักงานที่ตรวจสอบได้ตลอดเวลาและให้จัดทำงบเดือนแสดงการผลิตหรือการรับ-จ่ายสารละลายประเภทไฮโดรคาร์บอน ตามแบบท้ายประกาศนี้โดยแจ้งให้กรมสรรพสามิตทราบภายในวันที่สิบห้าของเดือนถัดจากเดือนที่จำหน่าง หรือส่งมอบ ข้อ๑๐ในกรณีที่สารละลายประเภทไฮโดรคาร์บอนจำนวนที่ยกเว้นภาษี สูญหายหรือขาดจำนวนหรือมิได้นำไปใช้ในอุตสาหกรรมจริงเป็นจำนวนเท่าใดให้ผู้ประกอบอุตสาหกรรมหรือผู้นำเข้า ชำระภาษีสำหรับจำนวนที่สูญหาย หรือขาดจำนวนหรือมิได้นำไปใช้ในอุตสาหกรรมจริงในอัตราภาษีที่ใช้บังคับ ณ วันที่ความรับผิดชอบในอันจะต้องเสียภาษีเกิดขึ้นตามกฎหมายพร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าการสูญหายหรือขาดจำนวนไปโดยเกิดจากเหตุสุดวิสัยหรือมีเหตุผลอันควร และได้รับความเห็นชอบจากอธิบดีกรมสรรพสามิตแล้ว ข้อ๑๑ในกรณีที่ผู้ประกอบอุตสาหกรรมหรือผู้นำเข้ามิได้ปฎิบัติตามข้อ ๓ ข้อ ๔ ข้อ ๕ ข้อ ๖ ข้อ ๗ ข้อ ๘ หรือข้อ ๙ในประกาศนี้ให้ถือว่าสารละลายประเภทไฮโดรคาร์บอน ที่ขอยกเว้นภาษีนั้นไม่ได้รับสิทธิในการยกเว้นภาษีสรรพสามิต ผู้ประกอบอุตสาหกรรมหรือผู้นำเข้ามีหน้าที่ต้องชำระภาษีเบี้ยปรับและงินเพิ่มตามปริมาณสารละลายประเภทไฮโดรคาร์บอนนั้นด้วย หมวดที่ ๒ การอนุญาตให้ใช้สารละลายประเภทไฮโดรคาร์บอน ที่ได้รับการยกเว้นภาษีสรรพสามิต ในอุตสาหกรรมต่างๆ --------------- ข้อ๑๒ผู้ใช้ที่ต้องการใช้สารละลายประเภทไฮโดรคาร์บอน ในอุตสาหกรรมต่างๆต้องยื่นคำขออนุญาตต่อกรมสรรพสามิตหรือสำนักงานสรรพสามิตจังหวัดแห่งท้องที่ที่สถานประกอบการตังอยู่ตามแบบท้ายประกาศนี้ พร้อมหลักฐานดังนี้ ๑๒.๑รายการประเภทสินค้าหรือวัตถุประสงค์ที่นำสารละลายประเภทไฮโดรคาร์บอนไปใช้ ๑๒.๒ ขบวนการผลิตและสูตรการผลิตหรือการนำไปใช้ซึ่งสินค้าของผู้ใช้กรณีที่นำไปใช้ในอุตสาหกรรมต่างๆ ๑๒.๓รายการชนิดและปริมาณสารละลายประเภทไฮโดรคาร์บอนที่ต้องการใช้ต่อเดือนและสถานที่เก็บสารละลายประเภทไฮโดรคาร์บอน ๑๒.๔รายชื่อผู้ที่จะขายสารละลายประเภทไฮโดรคาร์บอนให้กับตน ๑๒.๕หนังสือแสดงความยินยอมให้เจ้าหน้าที่ของกรมสรรพสามิตเจ้าทำการตรวจสอบสำนักงาน โรงงานและสถานที่เก็บสารละลายประเภทไฮโดรคาร์บอนตลอดจนบัญชีเอกสารหลักฐานต่างๆเกี่ยวกับการรับ-จ่ายการใช้สารละลายประเภทไฮโดรคาร์บอนและเอกสารอื่นๆ ที่เกี่ยวข้องกับการซื้อ ผลิต จำหน่ายจ่ายโอนผลิตภัณฑ์ที่ผลิตได้จากการใช้สารละลายประเภทไฮโดรคาร์บอนได้ตลอดเวลาทำการ ๑๒.๖ บันทึกตกลงว่าจะปฏิบัติตามหลักเกณฑ์ วิธีการ และเงื่อนไข ที่กรมสรรพสามิตกำหนด ข้อ๑๓กรณีผู้ใช้ประกอบกิจการเป็นตัวแทนในการซื้อสารละลายประเภทไฮโดรคาร์บอนซึ่งขายให้แก่ผู้ที่ใช้สารละลายประเภทไฮโดรคาร์บอนต้องยื่นคำขออนุญาตต่อกรมสรรพสามิตหรือสำนักงานสรรพสามิตจังหวัดแห่งท้องที่ที่สถานประกอบการตั้งอยู่ ตามแบบท้ายประการนี้พร้อมหลักฐานดังนี้ ๑๓.๑ รายชื่อผู้ที่จะขาย และผู้ที่จะซื้อ สารละลายประเภทไฮโดรคาร์บอนทั้งนี้รายชื่อดังกล่าวจะต้องเป็นไปตามที่ระบุไว้ในการของอนุญาตจากกรมสรรพสามิต ๑๓.๒ รายการชนิด และปริมาณสารละลายประเภทไฮโดรคาร์บอนที่จะซื้อและจะขายต่อเดือน ๑๓.๓หนังสือแสดงความยินยอมให้เจ้าหน้าที่ของกรมสรรพสามิตเข้าทำการตรวจสอบในสำนักงาน สถานที่เก็บตลอดจนบัญชีเอกสารหลักฐานต่างๆเกี่ยวกับการรับ-จ่ายและการใช้สารละลายประเภทไฮโดรคาร์บอน และเอกสารอื่นๆที่เกี่ยวข้องกับการซื้อ จำหน่ายจ่าย โอนสารละลายประเภทไฮโดรคาร์บอนได้ตลอดเวลาทำการ ๑๓.๔ บันทึกข้อตกลงที่จะปฏิบัติตามหลักเกณฑ์ วิธีการ และเงื่อนไข ที่กรมสรรพสามิตกำหนด ข้อ๑๔เมื่อเจ้าพนักงานของกรมสรรพสามิตได้ตรวจสอบคำขออนุญาตและหลักฐานต่างๆแล้วหากเห็นว่าถูกต้องครบถ้วนให้พิจารณาอนุญาตให้แก่ผู้ใช้ในแบบคำขออนุญาตในปริมาณที่เหมาะสมต่อไป เว้นแต่มีเหตุอันควรสงสัยว่าจะหลีกเลี่ยงหรือพยายามหลีกเลี่ยงการเสียภาษี ใบอนุญาตตามวรรคหนึ่งมีอายุคราวละหนึ่งปี นับแต่วันที่ได้รับอนุญาตโดยให้เจ้าหน้าที่มีอำนาจพิจารณาอนุญาต ดังนี้ ๑๔.๑ สรรพสามิตจังหวัด มีอำนาจพิจารณาอนุญาตได้เฉพาะกรณีที่ผู้ใช้มีสถานที่ผลิตหรือสถานที่เก็บสารละลายประเภทไฮโดรคาร์บอน อยู่ในเขตท้องที่ที่รับผิดชอบ ดังนี้ ๑๔.๑.๑สำหรับปริมาณการใช้ไม่เกินหนึ่งหมื่นลิตรต่อเดือน ๑๔.๑.๒สำหรับปริมาณการใช้เกินกว่าหนึ่งหมื่นลิตรแต่ไม่เกินห้าหมื่นลิตรต่อเดือน โดยขอความเห็นชอบจากผู้อำนวยการสำนักงานสรรพสามิตภาค เมื่ออนุญาตแล้วให้สำเนาแบบคำขอพร้อมหลักฐานแจ้งให้กรมสรรพสามิตทราบภายในวันที่สิบของเดือนถัดจากเดือนที่อนุญาต ๑๔.๒ อำนาจในการพิจารณาอนุญาต นอกจากข้อ ๑๔.๑ ให้เป็นอำนาจของผู้อำนวยการสำนักบริหารการจัดเก็บภาษี ๒ หรือผู้อำนวยการส่วนควบคุมการผลิตและจำหน่ายสำนักบริหารการจัดเก็บภาษี ๒พิจารณาอนุญาตได้ทั่วราชอาณาจักรโดยไม่จำกัดจำนวน ผู้ที่ขออนุญาตเป็นผู้ใช้สารละลายประเภทไฮโดรคาร์บอนตั้งแต่สามหมื่นลิตรขึ้นไปนอกจากผู้ใช้ที่กรมสรรพสามิตได้เคยอนุญาตไว้ ต้องนำหนังสือค้ำประกันของธนาคารภายในประเทศมาวางประกัน ร้อยละห้าสิบของค่าภาษีสรรพสามิตตามปริมาณสารละลายประเภทไฮโดรคาร์บอนที่ได้รับอนุญาตและในปีถัดไปหากผู้ใช้ปฏิบัติตามประกาศข้อบังคับที่กำหนดกรมสรรพสามิตอาจพิจารณาผ่อนผันให้ไม่ต้องมีหนังสือค้ำประกันของธนาคารก็ได้ ๑๔.๓ใบอนุญาตที่เจ้าพนักงานของกรมสรรพสามิตพิจารณาอนุญาตให้เก็บไปไว้ ณสถานประกอบกิจการและก่อนสิ้นกำหนดระยะเวลาในใบอนุญาตหากมีความประสงค์จะดำเนินกิจการต่อไปให้ยื่นหนังสือขอต่อใบอนุญาตต่อผู้ออกใบอนุญาตไม่น้อยกว่าสิบห้าวันก่อนสิ้นกำหนดระยะเวลาในใบอนุญาต ใบอนุญาตให้เป็นผู้ใช้สารละลายประเภทไฮโดรคาร์บอน ที่ได้รับการยกเว้นภาษีสรรพสามิตในอุตสาหกรรมต่างๆตามระเบียบฉบับก่อนให้สิ้นอายุเมื่อพ้นเก้าสิบวัน นับตั้งแต่วันที่ประกาศฉบับนี้ใช้บังคับ ๑๔.๔ การเลิก การโอนกิจการการย้ายสถานที่ทำการหรือควบกิจการให้ผู้ใช้แจ้งเจ้าพนักงานสรรพสามิตทราบ ก่อนดำเนินการอย่างน้อยสิบห้าวัน กรณีผู้ใช้ถึงแก่ความตายให้ผู้รับผิดชอบแจ้งเจ้าพนักงานสรรพสามิตทราบภายในสามสิบวัน นับแต่วันที่ผู้ใช้ถึงแก่ความตายการแจ้งทั้งสองกรณีให้ทำเป็นหนังสือ ๑๔.๕ การยกเลิก ระงับหรือเพิกถอนการใช้ใบอนุญาต ให้ผู้มีอำนาจตามข้อ ๑๔.๒ยกเลิก ระงับ หรือเพิกถอน การใช้ใบอนุญาตได้ทั่วราชอาณาจักรและผู้มีอำนาจตามข้อ ๑๔.๑ มีอำนาจยกเลิก ระงับหรือเพิกถอนการใช้อนุญาตได้เฉพาะที่อนุญาตเมื่อสั่งการให้ยกเลิกระงับ หรือเพิกถอน การเป็นผู้ใช้สารละลายประเภทไฮโดรคาร์บอนแล้ว ให้แจ้งการยกเลิกระงับ หรือเพิกถอนให้แก่ผู้ประกอบอุตสาหกรรมหรือผู้นำเข้า หรือผู้ใช้ที่ขายสารละลายประเภทไฮโดรคาร์บอน ให้ทราบ การดำเนินการตามข้อ๑๔.๔ ในกรณีเลิกหรือโอนกิจการ หรือข้อ ๑๔.๕ ในกรณีผู้ใช้ถึงแก่ความตายหากเจ้าพนักงานสรรพสามิตได้ตรวจสอบแล้วมีสารละลายประเภทไฮโดรคาร์บอนคงเหลือเป็นจำนวนเท่าใดผู้ใช้จะต้องชำระเบี้ยปรับเท่ากับค่าภาษีสรรพสามิตในอัตราภาษีเกิดขึ้นตามบันทึก ข้อตกลง ข้อ๑๕การขนสารละลายประเภทไฮโดรคาร์บอนที่ได้รับการยกเว้นภาษีจากผู้ใช้ที่ประกอบกิจการเป็นตัวแทนไปยังผู้ใช้อื่น หรือสถานที่อื่น ตั้งแต่ห้าพันลิตรขึ้นไป ต้องมีใบกำกับการขนส่งตามแบบที่ ๒ ท้ายประกาศนี้กำกับไปกับสารละลายประเภทไฮโดรคาร์บอน ที่ขนส่งโดยต้องขนส่งไปตามเส้นทางที่กำหนดไว้ในใบกำกับการขนส่งนั้น เว้นแต่เป็นการขนส่งโดยทางท่อ ข้อ๑๖หากไม่มีหรือไม่นำใบกำกับการขนส่งสารละลายประเภทไฮโดรคาร์บอนกำกับไปกับสารละลายประเภทไฮโดรคาร์บอนที่ขนหรือขนส่งสารละลายประเภทไฮโดรคาร์บอน ไปยังสถานที่อื่นนอกจากสถานที่กำหนดไว้ในใบกำกับการขนส่งให้ถือว่าสารละลายประเภทไฮโดรคาร์บอนจำนวนนั้นไม่ได้รับอนุญาตให้ยกเว้นภาษีสรรพสามิต ข้อ๑๗ยานพาหนะที่ใช้สำหรับการขนส่งสารละลายประเภทไฮโดรคาร์บอนที่ได้รับการยกเว้นภาษีแสดงข้อความให้เห็นชัดเจนว่า"สารละลายประเภทไฮโดรคาร์บอน"หรือ"Hydrocarbon Solvent" โดยใช้ตัวอักษรสีส้มขนาดไม่น้อยกว่า ๒x๒ นิ้ว และพื้นสี่ขาวขนาดไม่น้อยกว่า ๖x๓๑ นิ้ว แสดงไว้ที่ด้านข้างหรือด้านหน้าของยานพาหนะที่ขนส่งหรือจัดทำป้ายแสดงข้อความดังกล่าวไว้ตลอดระยะเวลาที่ทำการขนส่ง ข้อ๑๘กรณีขนจากผู้ใช้ที่ประกอบกิจการเป็นตัวแทนไปยังผู้ใช้อื่น หรือสถานที่อื่น หากสูญหาย หรือขาดจำนวน โดยไม่มีเหตุผลอันควรผู้ใช้ประกอบกิจการเป็นตัวแทนต้องชำระเบี้ยปรับเป็นจำนวนสองเท่าของค่าภาษีตามปริมาณที่สูญหาย ทั้งสองกรณีให้ชำระเบี้ยปรับในอัตราภาษีที่ใช้บังคับในขณะความรับผิดในอันจะต้องเสียภาษีเกิดขึ้น ข้อ๑๙ ผู้ใช้ที่รับสารละลายประเภทไฮโดรคาร์บอน ตั้งแต่ห้าพันลิตรขึ้นไปต้องแจ้งการรับสารละลายประเภทไฮโดรคาร์บอนนั้น เป็นหนังสือ หรือโดยทางโทรสารหรือโทรศัพท์ ในเวลาทำการของราชการ ดังนี้ ๑๙.๑ สำหรับในเขตกรุงเทพมหานคร ให้แจ้งผู้อำนวยการสำนักบริหารการจัดเก็บภาษี ๒ ๑๙.๒ สำหรับในเขตจังหวัดอื่น ให้แจ้งสรรพสามิตจังหวัดแห่งท้องที่ที่รับสารละลาย ข้อ๒๐ กรณีสารละลายประเภทไฮโดรคาร์บอนสูญหาย หรือขาดจำนวนไปจากสถานประกอบการหรือสถานที่เก็บจากจำนวนที่รับหรือนำเข้าของผู้ใช้โดยไม่มีเหตุผลอันควร หรือไม่ได้ใช้ในอุตสาหกรรมจริง ผู้ใช้ต้องชำระเบี้ยปรับตามข้อตกลงที่ให้ไว้ต่อกรมสรรพสามิตจำนวนสองเท่าของค่าภาษีสรรพสามิตสำหรับจำนวนสูญหาย หรือขาดจำนวนไป หรือที่ไม่ได้นำไปใช้ในอุตสาหกรรมจริงในอัตราภาษีที่ใช้บังคับ ณวันที่ความรับผิดชอบในอันจะต้องเสียภาษีเกิดขึ้นตามกฎหมายและกรมสรรพสามิตโดยผู้อำนวยการสำนักบริหารการจัดเก็บภาษี๒ หรือสรรพสามิตจังหวัดอาจพิจารณาสั่งระงับหรือเพิกถอนสิทธิที่ได้รับอนุญาตให้ใช้สารละลายประเภทไฮโดรคาร์บอนนั้นได้ ข้อ๒๑ผู้ใช้ต้องจัดทำบัญชีแสดงการรับ-จ่าย และปริมาณคงเหลือสารละลายประเภทไฮโดรคาร์บอนประจำวัน ตามแบบท้ายประกาศนี้พร้อมทั้งรวบรวมเอกสารประกอบการขนส่งเก็บไว้ประจำสถานประกอบการหรือสถานที่เก็บเพื่อให้เจ้าหน้าที่ตรวจสอบได้ตลอดเวลา บัญชีประจำวันและเอกสารประกอบตามวรรคหนึ่ง ให้ทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้น และให้เก็บรักษาไว้ไม่น้อยกว่าห้าปี นับแต่วันที่ลงรายการนั้น ข้อ๒๒ผู้ใช้ทำงบเดือนแสดงการรับ-จ่ายและการนำสารละลายประเภทไฮโดรคาร์บอนไปใช้อุตสาหกรรมและนำส่งให้สำนักบริหารการจัดเก็บภาษี ๒ กรณีสถานประกอบการหรือสถานที่เก็บตั้งอยู่ในเขตกรุงเทพมหานครหรือสำนักงานสรรพสามิตจังหวัด กรณีสถานประกอบการหรือสถานที่เก็บตั้งอยู่ในเขตจังหวัดนั้นๆแล้วแต่กรณี ทราบภายในวันที่สิบห้าของเดือนถัดไปตามแบบท้ายประกาศนี้ ข้อ๒๓ ให้ผู้มีอำนาจตามข้อ ๑๔เป็นผู้ลงนามในบันทึกข้อตกลงที่ผู้ใช้ให้ไว้ต่อกรมสรรพสามิต ข้อ๒๔ให้ผู้อำนวยการสำนักบริหารการจัดเก็บภาษี ๒ มีอำนาจสั่งการการปฏิบัติราชการและวินิจฉัยตีความหลักเกณฑ์การปฏิบัติตามประกาศนี้ ข้อ๒๕ประกาศนี้ให้ใช้บังคับตั้งแต่วันออกประกาศเป็นต้นไป ประกาศณ วันที่ ๑๓ กันยายน พ.ศ. ๒๕๔๓ วุฒิชัย พงษ์ประสิทธิ์ อธิบดีกรมสรรพสามิต[ดูข้อมูลจากภาพกฎหมาย][รก.๒๕๔๓/๒๕๔๓/พ๑๐๕ง/๑๘/๑๑ ตุลาคม ๒๕๔๓] ปรียนันท์/พิมพ์